TAPODY
PÉTER
LÁSZLÓ

A DOMBON

Jelen könyvet, illetve annak részeit a szerző előzetes írásos engedélye nélkül tilos reprodukálni, adatrögzítő rendszerben tárolni, bármilyen formában, vagy eszközzel – elektronikus, vagy más módon közölni!

Copyright © Tapody Péter László

All right reserved!

Minden jog fenntartva!

Elérhetőség:

agendakiado@gmail.com

https://www.agendakiado.com

ISBN EPUB: 978-963-634-046-9

Ágenda Kiadó

Debrecen, 2023

Erikának

“All houses wherein men have lived

and died are haunted houses…”

/Longfellow/

Mindig jár itt valaki

Körülnéz

Körbejár

Megtorpan

Időt kér

És többé nem üzen

Mindig jár itt valaki

Nem ér semmihez

Itt mindenkinek

Idegen marad

Majd minden

Nem tudják miért

De elsietnek

Félútról visszanéznek

Egyforma szabály szerint

Bámulják a Dombot

Egy ház áll majd itt

Ahol boldogok leszünk

Csöndhona

Hát jól van

*

Nem kopogtattam

Mikor visszatértem ide

Keresni elkaparni

Ami volt

Mikor ugrasz rám a fal réseiből

Nem kopogtattam

Mikor visszatértem ide

Keresni

Elkaparni

Ami volt

*

A letakart tükrök évszaka

A falrésen bekúszó kegyetlenség

A tört csillagzatú éjszaka

Csak azt nem sérti semmi vendég